ᱥᱨᱤᱞᱚᱝᱠᱟ

ᱥᱨᱤᱞᱚᱝᱠᱟ ᱫᱚ ᱮᱥᱤᱭᱟ ᱢᱚᱦᱟᱫᱮᱥ ᱨᱮ ᱢᱮᱱᱟᱜ ᱢᱤᱫ ᱫᱤᱥᱚᱢ ᱠᱟᱱᱟ ᱾ ᱑᱙᱗᱒ ᱥᱟᱞ ᱦᱟᱹᱵᱤᱡ ᱱᱚᱶᱟ ᱫᱚ ᱥᱤᱞᱚᱱ ᱢᱮᱱᱛᱮ ᱦᱚᱲᱠᱚ ᱵᱟᱰᱟᱭᱮᱫ ᱛᱟᱦᱮᱸᱫ ᱾ ᱑᱙᱔᱘ ᱥᱟᱞ ᱨᱮ ᱱᱚᱶᱟ ᱵᱨᱤᱴᱤᱥ ᱥᱟᱥᱚᱱ ᱠᱷᱚᱱᱟᱜ ᱯᱷᱩᱨᱜᱟᱹᱞ ᱮ ᱧᱟᱢ ᱞᱮᱜ-ᱟ ᱾

ᱚᱛᱱᱚ
ᱥᱤᱧᱚᱛ ᱢᱟᱦᱟᱫᱚᱨᱭᱟ ᱟᱨ ᱥᱤᱧᱚᱛ ᱨᱮ ᱢᱮᱱᱟᱜ ᱢᱤᱫ ᱫᱤᱯ ᱫᱤᱥᱚᱢ ᱠᱟᱱᱟ ᱾
ᱥᱨᱤᱞᱚᱝᱠᱟ ᱨᱮᱫᱚ ᱑᱐᱓ ᱜᱮᱴᱟᱝ ᱜᱟᱰᱟ ᱢᱮᱱᱟᱜᱼᱟ, ᱚᱱᱟ ᱠᱷᱚᱱᱟᱜ ᱢᱟᱦᱟᱣᱮᱞᱤ ᱜᱟᱰᱟ ᱡᱚᱛᱚ ᱠᱷᱚᱱ ᱡᱤᱞᱤᱧᱟ ᱾ ᱱᱚᱣᱟ ᱫᱚ ᱓᱓᱕ ᱠᱤᱞᱚᱢᱤᱴᱚ ᱡᱤᱞᱤᱧᱟ ᱾ ᱥᱨᱤᱞᱚᱝᱠᱟ ᱨᱮᱭᱟᱜ ᱫᱚᱨᱭᱟ ᱰᱷᱤᱯ ᱫᱚ ᱑,᱕᱘᱕ ᱠᱤᱞᱚᱢᱤᱴᱚᱨ ᱡᱤᱞᱤᱧᱟ ᱾

ᱱᱟᱜᱟᱢ
ᱱᱚᱰᱮᱱᱟᱜ ᱱᱟᱜᱟᱢ ᱫᱚ ᱦᱤᱱᱫᱩ ᱫᱷᱚᱨᱚᱢ ᱨᱮᱭᱟᱜ ᱫᱷᱚᱨᱚᱢ ᱯᱩᱛᱷᱤ ᱨᱟᱢᱟᱭᱚᱱ ᱠᱷᱚᱱ ᱵᱟᱰᱟᱭᱚᱜ-ᱟ ᱾ ᱱᱚᱣᱟ ᱯᱩᱛᱷᱤ ᱚᱝᱥᱟᱨ ᱱᱚᱰᱮ ᱫᱚ ᱱᱚᱰᱮ ᱫᱚ ᱢᱤᱫ ᱚᱠᱛᱚ ᱨᱟᱵᱚᱱ ᱮ ᱨᱟᱡᱮᱫ ᱛᱟᱦᱮᱸᱫ ᱾ ᱜᱚᱥᱟᱸᱭ ᱵᱤᱥᱚᱠᱚᱨᱢᱟ ᱟᱡᱟᱜ ᱚᱲᱟᱜ ᱫᱩᱣᱟᱹᱨ, ᱨᱟᱡᱽᱢᱚᱦᱚᱞ ᱮᱢᱟᱱ ᱠᱚᱫᱚᱭ ᱵᱮᱱᱟᱣ ᱚᱪᱚ ᱞᱮᱫᱮ ᱛᱟᱦᱮᱸᱫ ᱾ 
ᱨᱟᱡᱽᱟᱹᱨᱤ 
ᱥᱨᱩᱞᱚᱝᱠᱟ ᱫᱤᱥᱩᱣᱟᱹᱛᱟᱹᱨᱤ ᱥᱟᱥᱚᱱ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱮ ᱫᱤᱥᱚᱢ ᱠᱟᱱᱟ ᱾ ᱱᱚᱰᱮ ᱯᱩᱭᱞᱩ ᱵᱟᱪᱷᱚᱱ ᱫᱚ ᱡᱩᱱ ᱑᱙᱓᱑ ᱥᱟᱞ ᱨᱮ ᱦᱩᱭ ᱞᱮᱱᱟ ᱾ ᱚᱱᱟ ᱵᱟᱪᱷᱚᱱ ᱨᱮᱫᱚ ᱥᱟᱨ ᱰᱚᱱ ᱵᱟᱨᱚᱱ ᱡᱚᱭᱚᱛᱤᱞᱚᱠ ᱮ ᱵᱟᱪᱷᱟᱣ ᱞᱮᱱᱟ ᱾ ᱑᱙᱔᱔ ᱥᱟᱞ ᱨᱮ ᱥᱚᱞᱵᱚᱨᱤ ᱠᱚᱢᱤᱥᱚᱱ ᱱᱟᱶᱟ ᱥᱚᱢᱵᱤᱫᱷᱟᱱ ᱵᱮᱱᱟᱣ ᱞᱟᱹᱜᱤᱫ ᱮ ᱵᱟᱦᱟᱞ ᱞᱮᱱᱟ ᱾ 
ᱥᱚᱨᱠᱟᱨ
ᱱᱚᱰᱮ ᱫᱚ ᱫᱤᱥᱩᱣᱟᱹᱛᱟᱹᱨᱤ (Democratic) ᱥᱚᱨᱠᱟᱨ ᱢᱮᱱᱟᱜ-ᱟ ᱾ ᱥᱟᱥᱚᱱ ᱨᱮᱱᱤᱡ ᱢᱩᱬ,ᱯᱮᱭᱟ ᱥᱮᱱᱟ ᱵᱟᱦᱤᱱᱤ ᱨᱮᱱᱤᱡ ᱢᱩᱬ,  ᱫᱚ ᱫᱤᱥᱚᱢ ᱜᱚᱢᱠᱮ (president) ᱠᱟᱱᱟᱭ ᱾ ᱱᱩᱭ ᱫᱚ ᱢᱚᱬᱮ ᱥᱮᱨᱢᱟ ᱞᱟᱹᱜᱤᱫ ᱮ ᱵᱟᱪᱷᱚᱱᱚᱜ-ᱟ ᱾ ᱯᱟᱨᱞᱟᱢᱮᱱᱴ ᱞᱟᱹᱜᱤᱫ ᱢᱚᱱᱛᱨᱤ ᱠᱚᱫᱚ ᱫᱤᱥᱚᱢ ᱜᱚᱢᱠᱮ ᱜᱮ ᱵᱟᱦᱟᱞ ᱠᱚᱣᱟᱭ᱾ ᱥᱚᱢᱵᱤᱫᱷᱟᱱ ᱵᱚᱫᱚᱞ ᱞᱟᱹᱜᱤᱫ ᱠᱷᱟᱱ ᱚᱲᱟᱜ ᱨᱮᱱ ᱯᱮ ᱵᱷᱟᱜᱽ ᱠᱷᱚᱱ ᱵᱟᱨ ᱵᱷᱟᱜᱽ ᱥᱚᱦᱮᱫᱟᱜ ᱥᱚᱦᱚᱫ ᱞᱟᱹᱠᱛᱤ᱾ 
ᱵᱤᱫᱮᱥ ᱥᱟᱹᱜᱟᱹᱭ
ᱥᱨᱤᱞᱚᱝᱠᱟ ᱨᱮᱭᱟᱜ ᱫᱚ ᱵᱷᱟᱨᱚᱛ  ᱥᱟᱶ ᱵᱷᱟᱹᱜᱤ ᱥᱟᱹᱜᱟᱹᱭ ᱢᱮᱱᱟᱜ ᱛᱟᱭᱟ ᱾ ᱡᱟᱹᱛᱤ ᱜᱟᱫᱮᱞ ᱨᱮᱫᱚ ᱱᱚᱶᱟ ᱫᱤᱥᱚᱢ ᱑᱙᱕᱕ ᱥᱟᱞ ᱨᱮ ᱥᱮᱞᱮᱫ ᱮᱱᱟ ᱾ ᱱᱤᱛ ᱫᱚ ᱱᱚᱶᱟ ᱫᱤᱥᱚᱢ SARC, International Monetary Fund,  World Bank, Asian Development Bank ᱮᱢᱟᱱ ᱠᱚᱨᱮ ᱥᱚᱦᱮᱫ ᱢᱮᱱᱟᱭᱟ ᱾ 
ᱯᱟᱹᱨᱥᱤ
ᱥᱤᱝᱦᱚᱞᱤ ᱟᱨ ᱛᱟᱢᱤᱞ ᱱᱚᱰᱮᱱᱟᱜ ᱵᱟᱨᱭᱟ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱾ ᱥᱮᱪᱮᱫᱚᱜ ᱞᱟᱹᱜᱤᱫ , ᱵᱮᱯᱟᱨ ᱟᱨ ᱥᱟᱬᱮᱥ ᱪᱟᱨᱪᱟᱭ ᱞᱟᱹᱜᱤᱫ ᱤᱸᱜᱽᱞᱤᱥ ᱯᱟᱹᱨᱥᱤ ᱦᱚᱸ ᱵᱟᱹᱲᱛᱤ ᱜᱮᱠᱚ ᱵᱮᱵᱷᱟᱨᱟ ᱾
ᱥᱮᱪᱮᱫ
ᱱᱚᱰᱮᱱ ᱠᱚ ᱙᱒ᱹ᱕% ᱦᱚᱲ ᱠᱚ ᱥᱤᱠᱤᱛᱟ ᱾ ᱩᱛᱱᱟᱹᱜ ᱠᱟᱱ ᱫᱤᱥᱚᱢ ᱵᱷᱤᱛᱨᱤ ᱠᱷᱚᱱ ᱱᱚᱶᱟ ᱜᱮ ᱡᱚᱛᱚ ᱠᱷᱚᱱ ᱵᱟᱹᱲᱛᱤᱭᱟ ᱾ ᱱᱚᱰᱮᱱ ᱠᱚ ᱙᱘% ᱡᱩᱣᱟᱹᱱ ᱠᱚ ᱥᱤᱠᱤᱛᱟ, ᱠᱚᱢᱯᱩᱴᱟᱨ ᱜᱮᱭᱟᱱ ᱫᱚ ᱓᱕% ᱦᱚᱲᱟᱜ ᱢᱮᱱᱟᱜ ᱛᱟᱠᱚᱣᱟ ᱾ ᱙᱙% ᱜᱤᱫᱽᱨᱟᱹ ᱫᱚ ᱮᱛᱚᱦᱚᱵ ᱟᱥᱲᱟ ᱨᱮ ᱧᱩᱛᱩᱢ ᱠᱚ ᱚᱞ ᱟᱠᱟᱜ-ᱟ ᱾ ᱙ ᱥᱮᱨᱢᱟ ᱦᱟᱹᱵᱤᱡ ᱚᱞᱚᱜ ᱫᱚ ᱵᱟᱫᱷᱭᱚ ᱜᱮᱭᱟ ᱾ ᱩᱞᱯᱷᱟᱹ ᱥᱮᱪᱮᱫ (Free Education) ᱫᱚ ᱱᱚᱰᱮ ᱑᱙᱔᱕ ᱥᱟᱞ ᱨᱮ ᱮᱦᱚᱵ ᱞᱮᱱᱟ ᱾ 
ᱫᱷᱚᱨᱚᱢ
ᱱᱚᱰᱮ ᱫᱚ ᱟᱹᱰᱤ ᱜᱟᱱ ᱫᱷᱮᱨᱚᱢ ᱨᱮᱱ ᱦᱚᱲ ᱠᱚ ᱛᱟᱦᱮᱸᱱᱟ ᱾ ᱱᱚᱰᱮᱱ ᱠᱚ ᱗᱐% ᱦᱚᱲ ᱵᱩᱫᱫᱷᱚ ᱫᱷᱚᱨᱚᱢ ᱨᱮᱱ ᱠᱟᱱᱟ ᱠᱚ ᱾ ᱒ ᱥᱚᱛᱟᱵᱽᱫᱤ/ᱥᱟᱭᱟᱝ ᱨᱮ ᱱᱚᱰᱮ ᱵᱩᱫᱫᱷᱚ ᱫᱷᱚᱨᱚᱢ ᱫᱚ ᱮᱦᱚᱵ ᱞᱮᱱᱟ ᱾ ᱦᱤᱱᱫᱩ ᱫᱷᱚᱨᱚᱢ ᱱᱚᱰᱮᱱᱟᱜ ᱫᱚᱥᱟᱨ ᱵᱟᱹᱲᱛᱤ ᱦᱚᱲ ᱠᱚ ᱢᱟᱱᱟᱣᱮᱫ ᱫᱷᱚᱨᱚᱢ ᱠᱟᱱᱟ ᱾ ᱱᱚᱰᱮᱱ ᱠᱚ ᱦᱤᱱᱫᱩ ᱫᱷᱚᱨᱚᱢ ᱦᱚᱲ ᱫᱚ ᱛᱟᱢᱤᱞ ᱦᱚᱲ ᱠᱟᱱᱟ ᱠᱚ᱾ ᱚᱱᱟ ᱛᱟᱭᱚᱢ ᱨᱮᱭᱟᱜ ᱫᱷᱚᱨᱚᱢ ᱫᱚ ᱦᱩᱭᱩᱜ ᱠᱟᱱᱟ ᱤᱥᱞᱟᱢ ᱫᱷᱚᱨᱚᱢ ᱾

ᱯᱷᱮᱰᱟᱛ
 Odiya wiki

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱥᱨᱤᱞᱚᱝᱠᱟ
ᱛᱷᱚᱠ:ᱫᱤᱥᱚᱢ 
ᱛᱷᱚᱠ:ᱮᱥᱤᱭᱟ ᱨᱮᱱᱟᱜ ᱫᱤᱥᱚᱢ ᱠᱚ 
ᱛᱷᱚᱠ:ᱮᱛᱚᱢ ᱮᱥᱤᱭᱟ ᱨᱮᱱᱟᱜ ᱫᱤᱥᱚᱢ ᱠᱚ
ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ